stanford-oval/wikipedia huggingface dataset:
Gasherbrum II
Geologia

Karakorumin vuoristo ja Gasherbrum II ovat syntyneet tektonisissa liikkeissä Intian mannerlaatan törmätessä ja työntyessä Euraasian mannerlaatan alle. Vuorten alla kulkee Karakorumin siirtymä, jonka yläpuolelle työntynyt ja poimuttunut kiviaines muodostaa maailman toiseksi korkeimman vuoristoalueen. Alueelle ovat tyypillisiä korkeiden vuorenhuippujen lisäksi erittäin syvät joki- ja jäätikkörotkot. Mannerlaattojen liike ja vuoristojen kohoaminen jatkuu edelleen ja Karakorum on seismisesti aktiivista aluetta. Gasherbrumin massiivin huiput koostuvat paleotsooiselta ja mesotsooiselta kaudelta peräisin olevilta sedimenttikivilajeista, kuten kalkkikivestä ja mustasta liuskekivestä.
Vuorikiipeilyn historiaa

Gasherbrum II:n huippu saavutettiin ensimmäisen kerran 7. heinäkuuta 1956. Itävaltalaiset Fritz Moravec, Josef Larch ja Hans Willenpart kiipesivät huipulle sen lounaista harjannetta pitkin. Nykyisin Gasherbrum II on maineeltaan yksi helpoimmin saavutettavista yli 8 000 metriä korkeista vuorista.
Suomalaisista kiipeilijöistä huipun ovat saavuttaneet Veikka Gustafsson vuonna 2009 ja Samuli Mansikka vuonna 2010.
Katinjuustomalva

| Katinjuustomalva |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Suku::  Malvat Malva
Laji::  neglecta
Kaksiosainen nimi
 Malva neglecta  Wallr. 
Katso myös
   Katinjuustomalva Wikispeciesissä   Katinjuustomalva Commonsissa 
Infobox OKNimi-testi OK: 
Katinjuustomalva (Malva neglecta) on yksivuotinen, Euroopassa tavattava malvakasvi. Suomessa laji on satunnainen tulokas.
Nimensä katinjuustomalva on saanut lohkohedelmistään, jotka muistuttavat kolmiomaista juustonpalaa.
Ulkonäkö ja koko

Katinjuustomalva kasvaa 10–50 cm korkeaksi. Kasvi on monivartinen. Varret ovat rentoja ja karvaisia tai kaljuja. Lehdet ovat pitkäruotisia. Lehtilapa on munuaismainen ja 5–7-jakoinen, lehden liuskat ovat leveän kolmiomaisia ja hammaslaitaisia. Kukat ovat väriltään vaaleanpunaisia tai valkoisia ja heikosti sinipunasuonisia. Kukat ovat 3–6 kukan ryhminä lehtihangoissa. Kukan ulkoverhiö on kolmelehtinen ja verhiötä lyhyempi. Terälehdet ovat 9–13 mm pitkiä. Katinjuustomalva kukkii Suomessa heinä–syyskuussa. Kiekkomaiset lohkohedelmykset ovat karvaisia ja lähes sileitä.
Suomessa tavattavista malvoista katinjuustomalva muistuttaa läheisesti kylämalvaa (M. pusilla).
Levinneisyys

Katinjuustomalvaa tavataan suurimmassa osassa Eurooppaa lukuun ottamatta Pyreneiden niemimaata, Etelä-Italiaa, Skotlantia, Fennoskandian keski- ja pohjoisosia sekä Pohjois-Venäjää. Satunnaisesti lajia tavataan Euroopan ulkopuolella Turkissa, Lähi-idässä ja Keski-Aasiassa. Katinjuustomalva on levinnyt ihmisen mukana laajalle alueelle Yhdysvalloissa. Suomessa katinjuustomalvan esiintymät keskittyvät sekä Suomenlahden että Pohjanlahden rannikkoalueella. Sisämaassa lajia on tavattu muutamin paikoin Etelä-Suomessa. Lajin esiintyminen on Suomessa kuitenkin hyvin satunnaista. Merkittävä osa lajin havainnosta Suomessa on purjelaivakaudelta, koska katinjuustomalva levisi laivojen painolastimaiden mukana.
Elinympäristö

Suomessa katinjuustomalva on tulokaslaji, jota voi tavata satamissa, kaatopaikoilla, puutarhoissa ja vanhoilla painolastipaikoilla.
Käyttö

Muiden malvojen tapaan myös katinjuustomalvaa on lääkekasvi, jota on käytetty muun muassa yskänlääkkeenä ja kuhmujen hoitoon. Varren kuituja on myös käytetty kehruussa.
Aiheesta muualla

Kasviatlas 2020: Katinjuustomalvan levinneisyys Suomessa.
ITIS: Malva neglecta (englanniksi)
United States Department of Agriculture (USDA): Malva neglecta (englanniksi)
Flora of Pakistan: Malva neglecta (englanniksi)
Katinjuustomalvakasvusto.
Katinjuustomalva kuvattuna Johann Georg Sturmin teoksessa Deutschlands Flora in Abbildungen (1796).
Ketanji Brown Jackson

| Ketanji Brown Jackson |
| --- | --- |

Yhdysvaltain korkeimman oikeuden tuomari
 30. kesäkuuta 2022–  
Presidentti:  Joe Biden (nimittäjä)
Edeltäjä:  Stephen Breyer
Yhdysvaltain liittovaltion Columbian piirin vetoomustuomioistuimen tuomari
 17. kesäkuuta 2021 – 29. kesäkuuta 2022  
Presidentti:  Joe Biden (nimittäjä)
Edeltäjä:  Merrick Garland
Seuraaja:  Florence Y. Pan
Henkilötiedot
Syntynyt: 14. syyskuuta 1970 (ikä 54) Washington, D.C., Yhdysvallat
Kansalaisuus:  yhdysvaltalainen
Puoliso:  Patrick Jackson (vih. 1996)
Lapset:  2
Tiedot
Koulutus:  Harvardin yliopisto
Uskonto:  protestanttisuus
 Nimikirjoitus
Ketanji Brown Jackson (s. 14. syyskuuta 1970 Washington, D.C., Yhdysvallat) on yhdysvaltalainen tuomari ja Yhdysvaltojen korkeimman oikeuden tuomari. Hän toimi Yhdysvaltain liittovaltion seitsemännen piirin vetoomustuomioistuimen tuomarina vuodesta 2021, jolloin presidentti Joe Biden nimitti hänet tehtävään. Jackson on korkeimman oikeuden ensimmäinen afroamerikkalainen nainen ja koko korkeimman oikeuden historian kuudes naistuomari Sandra Day O’Connorin, Ruth Bader Ginsburgin, Sonia Sotomayorin, Elena Kaganin ja Amy Coney Barrettin jälkeen. Lisäksi hän on ensimmäinen liittovaltion oikeusjärjestelmässä palvellut julkinen puolustusasianajaja, joka on nimitetty korkeimpaan oikeuteen.
Tausta ja yksityiselämä

Jackson syntyi Washingtonin kaupungissa 1970. Molemmat hänen vanhempansa toimivat opettajina julkisissa kouluissa. Perheeseen kuului Ketanjin lisäksi yksi nuorempi sisarus. Perhe muutti sittemmin Floridaan, jossa Ketanjin isä opiskeli lakimieheksi ja alkoi työskennellä paikallisen koulupiirin lakimiehenä. Äiti aloitti sittemmin koulun rehtorina.
Jackson tapasi miehensä, Patrick Jackonin, opiskeluaikoinaan ja he menivät naimisiin vuonna 1996. Mies on ammatiltaan kirurgi, ja parilla on kaksi lasta. Tytär Leila kirjoitti aikoinaan presidentti Barack Obamalle kirjeen, jossa hän pyysi tätä nimittämään äitinsä korkeimpaan oikeuteen.
Uskonnolliselta vakaumukseltaan Jackson on protestantti.
Ura

Vuonna 1996 Jackson valmistui asianajajaksi Harvardin yliopistosta. Vuosina 1995–1996 hän toimi myös Harvard Law Review -lehden vastaavana toimittajana. Tämän jälkeen hän työskenteli vuoden verran Massachussetsissa paikallisen tuomarin avustajana. Vuonna 1999 hän palasi Washingtoniin ja työskenteli korkeimman oikeuden tuomarin, ja tulevan edeltäjänsä, Stephen Breyerin avustajana.
Jackson toimi yksityisenä asianajajana kolme vuotta, kunnes Obama nimitti hänet tuomiokomissioon vuonna 2009. Hän aloitti virassa vuonna 2010 ja toimi siinä kaksi vuotta, kunnes Obama nimitti Jacksonin liittovaltion tuomioistuimeen Washington D.C.:n alueella. Virka vaati senaatin vahvistuksen, jota senaatti ei antanut samana vuonna käytävien presidentinvaalien vuoksi. Obaman uusittua paikkansa nimesi Jacksonin samaan virkaan uudelleen tammikuussa 2013 ja tällä kertaa hän sai senaatin vahvistuksen.
Huhtikuussa 2021 presidentti Joe Biden ilmoitti nimittävänsä Jacksonin Washingtonin pääkaupunkiseudun vetoomustuomioistuimen tuomariksi, kun Merrick Garland nousi Yhdysvaltain oikeusministeriksi.
Nimitys korkeimpaan oikeuteen

Jacksonin nimen uskottiin olevan Obaman ns. lyhyellä ehdokaslistalla, josta oli tarkoitus valita Antonin Scalian seuraaja vuonna 2016. Nimitys meni kuitenkin Merrick Garlandille, mutta vaalien takia senaatti ei vahvistanut nimitystä.
Stephen Breyer ilmoitti eläköityvänsä tammikuussa 2022 korkeimman oikeuden silloisen istuntokauden päätyttyä saman vuoden kesän aikana. Näin ollen presidentti Bidenille avautui tilaisuus lunastaa yksi vaalilupauksistaan, eli nimittää korkeimpaan oikeuteen afroamerikkalainen nainen.
Yhdysvaltojen senaatti hyväksyi Jacksonin ehdokkuuden 7. huhtikuuta 2022 äänin 53–47. Hän aloitti tehtävänsä lokakuussa 2022, kun korkein oikeus palasi kesätauolta. Hän vannoi virkavalansa 30. kesäkuuta ja valan otti vastaan väistyvä tuomari Breyer.
Ensimmäisen enemmistön mielipiteensä Jackson kirjoitti maaliskuussa 2023.
Aiheesta muualla

Kuvia tai muita tiedostoja aiheesta Ketanji Brown Jackson Wikimedia Commonsissa
Yhdysvaltain korkeimman oikeuden tuomarit
Roberts (puheenjohtaja)
Thomas
Alito
Sotomayor
Kagan
Gorsuch
Kavanaugh
Barrett
Jackson
Gondit

Gondit ovat Keski-Intiassa asuva alkuperäiskansa. Heitä on huomattavia määriä Madhya Pradeshin, Maharashtran, Chhattisgarhin, Andhra Pradeshin ja Orissan osavaltioissa. Gondeja on nykyisin noin neljä miljoonaa.
Gondien kieli on sukua telugulle ja muille dravidakielille. Nykyisin noin puolet gondeista puhuu gondia. Heidän uskontonsa on panteistinen, mutta monet ovat kääntyneet hindulaisuuteen.
Gondien perinteinen ammatti on ollut maanviljely ja karjankasvatus. Gond-yhteiskunta on korkeasti arvostettu intialaisten heimojen keskuudessa, mutta kuitenkin heidän maitaan on lunastettu heiltä kiihtyvällä tahdilla 1960-luvulta lähtien.
Gondwana eli "Gondien maa" on epäselvästi määritelty alue lounaisessa Madhya Pradeshissa, itäisessä Maharashtrassa ja osissa Chhattisgarhia, Andhra Pradeshia ja Orissaa. Alueella oli lukuisia gondien kuningaskuntia 1400-luvulta 1700-luvun puoleen väliin. Alue on antanut nimensä Gondwanalle, muinaiselle suurmantereelle.
Game Developer

| Game Developer |
| --- | --- |

Verkkosivusto:  https://www.gamedeveloper.com/
Omistaja:  Informa Tech
Avattu:  1997
Game Developer (aiemmin nimellä Gamasutra) on verkkosivusto, joka keskittyy videopelien kehitykseen ja videopeliteollisuuteen.
Sivusto on perustettu vuonna 1997. Sivustolla on sisältöä alan ammattilaisille ja yrityksille.
Syyskuussa 2021 sivusto otti käyttöön uuden nimen viitaten miten aiempi nimi ei ollut soveltuva ammattikäyttöön eri yhteyksissä.
Sivusto on ollut sisarjulkaisu Game Developer -lehdelle. Sivusto on Informa Techin omistuksessa.
Sivustolla on useita postmortem-analyyseja videopelien kehittäjiltä. Postmortem-artikkelit ovat suoraan pelien kehittäjien kirjoittamia.
Sivuston toimittajat antavat äänensä Game Developers Choice Awards -palkinnon ehdokkaisiin finalistien valitsemiseksi. Gamasutra otti vastuun palkinnoista IGDA:lta vuodesta 2008 lähtien.
Sivusto on voittanut Webby-palkinnon vuosina 2006 ja 2007.
Aiheesta muualla

https://www.gamedeveloper.com/
Kastelruth

| Kastelruth Castelrotto Ciastel |
| --- | --- |
 Näkymä Kastelruthin keskustaajamaan.
 vaakuna
 Kastelruth
 Koordinaatit: 46°34′N, 11°34′E 
Valtio:   Italia
Alue:  Trentino-Etelä-Tiroli
Maakunta:  Etelä-Tiroli
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  117,81 km²
Korkeus:  1095 m
Väkiluku (1.1.2021):  7 057
Aikavyöhyke:  UTC+1
 – Kesäaika:  UTC+2
Postinumero:  39040
Suuntanumero(t):  0471
 
 www.gemeinde.kastelruth.bz.it 
Infobox OKNimi-testi OK: 
Kastelruth (ital. Castelrotto, ladiniksi Ciastel) on kunta Etelä-Tirolin maakunnassa Trentino-Etelä-Tirolin alueella Italiassa. Se sijaitsee Schlernin vuoristoalueella (saks. Schlerngebiet), joka on nimetty alueella sijaitsevan Schlern-vuoren mukaan.
Vuoden 2021 alussa kunnassa oli 7 057 asukasta. Vuoden 2011 väestönlaskennassa asukkaista 80,94 % oli saksankielisiä, 15,37 % ladininkielisiä ja 3,69 % italiankielisiä. Kunnan pinta-ala on 117,81 neliökilometriä, matalin kohta 499 metriä ja korkein kohta 2 954 metriä. Keskustaajama sijaitsee 1 095 metrin korkeudessa.
Aiheesta muualla

Kuvia tai muita tiedostoja aiheesta Kastelruth Wikimedia Commonsissa
Kunnan viralliset sivut (saksaksi, italiaksi)
Etelä-Tirolin maakunta
Ahrntal |
Aldein |
Algund |
Altrei |
Andrian |
Auer |
Badia |
Barbian |
Bolzano |
Brenner |
Brixen |
Bronzolo |
Bruneck |
Burgstall |
Corvara |
Deutschnofen |
Eppan |
Feldthurns |
Franzensfeste |
Freienfeld |
Gais |
Gargazon |
Glurns |
Graun im Vinschgau |
Gsies |
Hafling |
Innichen |
Jenesien |
Kaltern |
Karneid |
Kastelbell-Tschars |
Kastelruth |
Kiens |
Klausen |
Kuens |
Kurtatsch |
Kurtinig |
Laas |
Laives |
Lajen |
Lana |
Latsch |
Laurein |
La Val |
Lüsen |
Mals |
Mareo |
Margreid |
Marling |
Martell |
Meran |
Mölten |
Montan |
Moos in Passeier |
Mühlbach |
Mühlwald |
Nals |
Naturns |
Natz-Schabs |
Neumarkt |
Niederdorf |
Olang |
Partschins |
Percha |
Pfalzen |
Pfitsch |
Plaus |
Prad |
Prags |
Prettau |
Proveis |
Rasen-Antholz |
Ratschings |
Riffian |
Ritten |
Rodeneck |
Salorno |
San Martin de Tor |
Sand in Taufers |
Santa Cristina Gherdëina |
St. Leonhard in Passeier |
St. Lorenzen |
St. Martin in Passeier |
St. Pankraz |
Sarntal |
Schenna |
Schlanders |
Schluderns |
Schnals |
Sëlva |
Sexten |
Sterzing |
Stilfs |
Taufers im Münstertal |
Terenten |
Terlan |
Tiers |
Tirol |
Tisens |
Toblach |
Tramin |
Truden |
Tscherms |
Ulten |
Unsere Liebe Frau im Walde-St. Felix |
Urtijëi |
Vadena |
Vahrn |
Villanders |
Villnöß |
Vintl |
Völs am Schlern |
Vöran |
Waidbruck |
Welsberg-Taisten |
Welschnofen
Kiimanevan Hautakankaan jätinkirkko

| Kiimanevan Hautakankaan jätinkirkko> Sijainti |
| --- | --- |
 Kiimanevan Hautakankaan jätinkirkko
Koordinaatit:  63.72912702°N, 23.6514953°E
Valtio:  Suomi
Paikkakunta:  Kokkola
Historia
Tyyppi:  Jätinkirkko
Ajanjakso:  ajoittamaton
Korkeus:  72  m
Pinta-ala:  60 (10×6)  m²
Infobox OKNimi-testi OK: 
Kiimanevan Hautakankaan jätinkirkko on Keski-Pohjanmaalla Kokkolan Välikylässä sijaitseva pieni mahdollinen jätinkirkko.
Sijainti

Jätinkirkko sijaitsee Kälviän taajamasta Ullavan taajamaan kulkevan seututien 757 lounaispuolella. Kohteeseen pääsee poikkeamalla tieltä Välikylässä lounaaseen kulkevalle metsäautotielle, jota ajetaan 6,8 kilometriä. Jätinkirkko sijaitsee 600 metriä tiestä etelään sijaitsevalla kangassaarekkeella. Saarekeen mäki kohoaa ympäristöstään loivasti ja jätinkirkko on sen huipulla.
Jätinkirkko

Mäen huipulla sijaitsee päänkokoisista kivistä kasattu kivivalli, jonka leveys on 1,5–2,5 metriä. Se sisälle jäävä piha-alue on vain 6×3 metriä, joten jätinkirkko on pieni. Pisimmän kivivallin suunta on luode-kaakko-suuntainen. Kirkon itäreunassa on kaksi metriä leveä kuoppa ja kirkon kaakkoispäädyssä on toinen metrin levyinen kuoppa. Kirkon ympäristössä on lisää kuoppia.
Tutkimuksia

Jätinkirkko on Antti Saaren löytämä 1993 ja sitä tarkasteli Lauri Skantsi inventoinnin yhteydessä 1999.
Game Developers Conference

| Game Developers Conference |
| --- | --- |
 Game Developers Conferencen sisäänkäynti vuodelta 2004.
Tyyppi:  kehittäjätapaaminen
Järjestämistiheys:  kerran vuodessa
Paikkakunta:  San Francisco
Ensimmäisen kerran:  1988
Kotisivut
Game Developers Conference (GDC) on vuosittainen videopelikehittäjien kokoontuminen. Konferenssi koostuu näyttelystä ja lukuisista oppitunneista sekä peliammattilaisten järjestämistä keskusteluista peleihin liittyvistä aiheista, kuten ohjelmoinnista, designista ja liiketoiminnasta. Tapahtumassa jaetaan vuosittain Game Developers Choice Awards -palkinnot.
Historia

Konferenssin järjesti ensi kerran 1988 Chris Crawford tapaamisena asuntonsa olohuoneessa. Alkujaan nimellä Computer Game Developers Conference toimineen konferenssin tilaisuuksissa olivat paikalla muun muassa pelikehittäjät Tim Brengle, Don Daglow, Brenda Laurel, Dave Menconi, Brian Moriarty ja Gordon Walton. Konferenssin kasvaessa vuosi vuodelta se siirtyi Crawfordin kotoa kokouspaikkoihin. Crawford jatkoi tapahtuman avajaispuheen pitämistä ensimmäisten vuosien ajan.
GDC järjestettiin alun perin Kalifornian San Joséssa, mutta vuonna 2005 se siirtyi Moscone Center Westiin San Franciscoon. Vuoden 2006 messut järjestettiin taas San Joséssa, mutta tapahtuma palasi San Franciscoon vuonna 2007.
GDC muutti nimensä nykyiseksi 1999. GDC on isännöinnyt useita tapahtumia, kuten Spotlight Awardsia vuodesta 1997 vuoteen 1999, Independent Games Festivalia vuodesta 1999 ja Game Developers Choice Awardsia vuodesta 2001 lähtien. GDC:ssä järjestetään myös vuosittainen International Game Developers Associationin tapaaminen. Nykyisin GDC:ssä järjestetään myös ”Serious Games Summit”, joka järjestettiin ensimmäisen kerran vuonna 2004. Se keskittyy pelien kehittämisen käytännöllisiin tarkoituksiin, kuten koulutukseen, yrityskoulutukseen, terveydenhoitoalaan ja armeijan tarpeisiin.
Vuonna 2018 konferenssiin osallistui 28 000 alan ammattilaista.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Kastellet (Kööpenhamina)

Kastellet, ilmakuva vuodelta 2014
Kastellet on Kööpenhaminan keskustassa sijaitseva 1600-luvulla rakennettu sitadelli-linnoitus. Kastellet on yleisölle osin avoin turistinähtävyys, mutta se on yhä virallisesti sotilasaluetta, ja sinne on sijoitettu muun muassa Tanskan puolustusvoimien hallintoa.
Rakennuksia sitadellin sisällä vuonna 2018
Kristian IV määräsi linnoituksen rakentamisen vuonna 1626 ja vuonna 1661 arkkitehti Henrik Ryse teki suunnitelman vanhemman linnoituksen päivittämiseksi moderniksi sitadelliksi. Rysen tarkoituksena oli rakentaa sitadelliin myös linna ja kirkko. Linnaa ei kuitenkaan koskaan rakennettu ja  kirkkosuunnitelmakin korvattiin myöhemmin toisella. Nykyinen kirkko rakennettiin vuonna 1704. Kastelletin kirkon yhteydessä on toiminut myös vankila vuodesta 1725 lähtien. Kirkon ja vankilan seinissä oli äänireikiä ja äänikanavia, joiden ansiosta vankilasta oli mahdollista seurata jumalanpalvelusta.
Kuuluisia vankeja Kastelletissa ovat olleet muun muassa preussilainen lääkäri ja poliitikko Johann Struensee, ruotsalainen sotamarsalkka Magnus Stenbock ja englantilainen merirosvo ja kaappari John Norcross.
Aiheesta muualla

Kuvia tai muita tiedostoja aiheesta Kastellet (Kööpenhamina) Wikimedia Commonsissa
Freestylehiihto talviolympialaisissa 2018 – miesten hypyt

| Freestylehiihto talviolympialaisissa 2018   |
| --- | --- | --- | --- | --- | --- | --- | --- |
| Hypyt |  | miehet | naiset |  |  |  |  |
| Halfpipe |  | miehet | naiset |  |  |  |  |
| Kumparelasku |  | miehet | naiset |  |  |  |  |
| Skicross |  | miehet | naiset |  |  |  |  |
| Slopestyle |  | miehet | naiset |  |  |  |  |

| n · k ·  | n · k ·  | n · k ·  | n · k ·  |  |  |  |  |
Freestylehiihdon miesten hypyt talviolympialaisissa 2018 järjestettiin 17.–18. helmikuuta 2018 Bogwang Phoenix Parkissa, Pyeongchangissa, Etelä-Koreassa.
Tulokset > Karsinta 1

Karsinta järjestettiin 17. helmikuuta 2018 kello 20.00.
| Sija | Nro>  | Nimi | Maa | Pisteet | Huom>  |
| --- | --- | --- | --- | --- | --- |
| 1 | 10 | Jonathon Lillis |  Yhdysvallat | 127,44 | Q |
| 2 | 5 | Qi Guangpu |  Kiina | 126,70 | Q |
| 3 | 2 | Jia Zongyang |  Kiina | 126,55 | Q |
| 4 | 15 | Stanislau Hladchenko |  Valko-Venäjä | 126,11 | Q |
| 5 | 16 | Pavel Krotov |  Venäläiset olympiaurheilijat | 124,89 | Q |
| 6 | 8 | Olivier Rochon |  Kanada | 124,34 | Q |
| 7 | 25 | Dimitri Isler |  Sveitsi | 123,98 |  |
| 8 | 7 | Ilya Burov |  Venäläiset olympiaurheilijat | 123,98 |  |
| 9 | 6 | Oleksandr Abramenko |  Ukraina | 123,01 |  |
| 10 | 13 | Wang Xindi |  Kiina | 121,24 |  |
| 11 | 3 | Anton Kushnir |  Valko-Venäjä | 120,80 |  |
| 12 | 1 | Maxim Burov |  Venäläiset olympiaurheilijat | 117,65 |  |
| 13 | 27 | Noe Roth |  Sveitsi | 116,06 |  |
| 14 | 26 | Mischa Gasser |  Sveitsi | 113,72 |  |
| 15 | 18 | David Morris |  Australia | 112,83 |  |
| 16 | 14 | Liu Zhongqing |  Kiina | 107,08 |  |
| 17 | 12 | Naoya Tabara |  Japani | 103,98 |  |
| 18 | 4 | Maxim Gustik |  Valko-Venäjä | 92,92 |  |
| 19 | 30 | Ildar Badrutdinov |  Kazakstan | 89,18 |  |
| 20 | 28 | Nicolas Gygax |  Sveitsi | 88,29 |  |
| 21 | 9 | Lewis Irving |  Kanada | 87,17 |  |
| 22 | 17 | Eric Loughran |  Yhdysvallat | 86,28 |  |
| 23 | 11 | Mac Bohonnon |  Yhdysvallat | 85,97 |  |
| 24 | 29 | Lloyd Wallace |  Iso-Britannia | 73,06 |  |
| 25 | 19 | Stanislav Nikitin |  Venäläiset olympiaurheilijat | 70,59 |  |
Tulokset > Karsinta 2

Karsinta järjestettiin 17. helmikuuta 2018 kello 20.45.
| Sija | Nro>  | Nimi | Maa | Kierros 1 | Kierros 2 | Paras | Huom>  |
| --- | --- | --- | --- | --- | --- | --- | --- |
| 1 | 7 | Ilya Burov |  Venäläiset olympiaurheilijat | 123,98 | 126,55 | 126,55 | Q |
| 2 | 18 | David Morris |  Australia | 112,83 | 124,89 | 124,89 | Q |
| 3 | 25 | Dimitri Isler |  Sveitsi | 123,98 | 88,94 | 123,98 | Q |
| 4 | 6 | Oleksandr Abramenko |  Ukraina | 123,01 | 123,08 | 123,08 | Q |
| 4 | 14 | Liu Zhongqing |  Kiina | 107,08 | 123,08 | 123,08 | Q |
| 6 | 26 | Mischa Gasser |  Sveitsi | 113,72 | 121,72 | 121,72 | Q |
| 7 | 3 | Anton Kushnir |  Valko-Venäjä | 120,80 | 121,27 | 121,27 |  |
| 8 | 13 | Wang Xindi |  Kiina | 121,24 | 96,38 | 121,24 |  |
| 9 | 1 | Maxim Burov |  Venäläiset olympiaurheilijat | 117,65 | 116,37 | 117,65 |  |
| 10 | 27 | Noe Roth |  Sveitsi | 116,06 | 116,64 | 116,64 |  |
| 11 | 11 | Mac Bohonnon |  Yhdysvallat | 85,97 | 112,39 | 112,39 |  |
| 12 | 19 | Stanislav Nikitin |  Venäläiset olympiaurheilijat | 70,59 | 111,06 | 111,06 |  |
| 13 | 12 | Naoya Tabara |  Japani | 103,98 | 78,73 | 103,98 |  |
| 14 | 29 | Lloyd Wallace |  Iso-Britannia | 73,06 | 100,03 | 100,03 |  |
| 15 | 30 | Ildar Badrutdinov |  Kazakstan | 89,18 | 94,47 | 94,47 |  |
| 16 | 4 | Maxim Gustik |  Valko-Venäjä | 92,92 | 89,14 | 92,92 |  |
| 17 | 28 | Nicolas Gygax |  Sveitsi | 88,29 | 88,92 | 88,92 |  |
| 18 | 9 | Lewis Irving |  Kanada | 87,17 | 78,73 | 87,17 |  |
| 19 | 17 | Eric Loughran |  Yhdysvallat | 86,28 | 72,40 | 86,28 |  |
Tulokset > Loppukilpailu

Loppukilpailu järjestettiin 18. helmikuuta kello 20.00.
| Sija | Nro>  | Nimi | Maa | Kierros 1 | Sija | Kierros 2 | Sija | Kierros 3 | Sija |
| --- | --- | --- | --- | --- | --- | --- | --- | --- | --- |
| 01  | 6 | Oleksandr Abramenko |  Ukraina | 125,67 | 3 | 125,79 | 4 | 128,51 | 1 |
| 02  | 2 | Jia Zongyang |  Kiina | 118,55 | 9 | 128,76 | 1 | 128,05 | 2 |
| 03  | 7 | Ilya Burov |  Venäläiset olympiaurheilijat | 122,13 | 6 | 123,53 | 6 | 122,17 | 3 |
| 04 4 | 16 | Pavel Krotov |  Venäläiset olympiaurheilijat | 126,11 | 2 | 124,89 | 5 | 103,17 | 4 |
| 05 5 | 8 | Olivier Rochon |  Kanada | 125,67 | 4 | 128,05 | 2 | 98,11 | 5 |
| 06 6 | 15 | Stanislau Hladchenko |  Valko-Venäjä | 123,01 | 5 | 126,70 | 3 | 92,61 | 6 |
| 07 7 | 5 | Qi Guangpu |  Kiina | 127,44 | 1 | 122,17 | 7 | Ei edennyt | Ei edennyt |
| 08 8 | 10 | Jonathon Lillis |  Yhdysvallat | 121,68 | 7 | 95,47 | 8 | Ei edennyt | Ei edennyt |
| 09 9 | 14 | Liu Zhongqing |  Kiina | 119,47 | 8 | 94,57 | 9 | Ei edennyt | Ei edennyt |
| 10 | 18 | David Morris |  Australia | 111,95 | 10 | Ei edennyt | Ei edennyt | Ei edennyt | Ei edennyt |
| 11 | 26 | Mischa Gasser |  Sveitsi | 99,12 | 11 | Ei edennyt | Ei edennyt | Ei edennyt | Ei edennyt |
| 12 | 25 | Dimitri Isler |  Sveitsi | 97,79 | 12 | Ei edennyt | Ei edennyt | Ei edennyt | Ei edennyt |
Goncourt-akatemia

Goncourt-akatemia (ransk. Académie Goncourt) on ranskalainen kirjallisuusseura, jonka on perustanut ranskalainen kirjailija ja kustantaja Edmond de Goncourt (1822–1896) ranskalaisen kirjallisuuden edistämiseksi ja Ranskan akatemian vastavoimaksi.
Akatemia myöntää Goncourt-palkinnon vuoden parhaan ja omaperäisimmän proosateoksen kirjoittajalle. Lisäksi akatemia jakaa muitakin palkintoja, kuten palkinnon Goncourt des Lycéens.
Aiheesta muualla

Site officiel de l'Académie Goncourt (ranskaksi)
Kaukasenviidanlammi

| Kaukasenviidanlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°53′37″N, 23°58′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Kaakkolammiin 
Järvinumero:  35.934.1.033
Mittaustietoja
Pinnankorkeus:  132,3 m 
Rantaviiva:  0,544 km 
Pinta-ala:  0,01089 km² 
 fiKaukasenviidanlammi 
Kaukasenviidanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.